ΜΑΘΗΜΑ 2ο

ΟΙΚΟΓΕΝΕΙΑΚΗ ΙΣΤΟΡΙΑ

ΣΤΗΝ ΕΡΜΟΥΠΟΛΗ ΤΟΥ 19ου ΚΑΙ 20ου ΑΙΩΝΑ

ΑΝΑΖΗΤΩΝΤΑΣ ΤΟΥΣ ΠΡΟΓΟΝΟΥΣ ΣΟΥ: ΧΡΗΣΙΜΟΠΟΙΩΝΤΑΣ ΤΙΣ ΑΠΟΓΡΑΦΕΣ ΤΟΥ 1861, 1870, 1879.

Σκοπός αυτής της εργασίας είναι κάθε μαθητής/μαθήτρια να ερευνήσει το δικό του/της οικογενειακό δέντρο σε όσο το δυνατόν μεγαλύτερο ‘βάθος΄, χρησιμοποιώντας τις απογραφές του 1861, 1870, 1879 που είναι διαθέσιμες ηλεκτρονικά στην Βάση Δεδομένων [GREEKFAMILYHISTORY](https://apps.ncl.ac.uk/GreekFamilyHistory/Person). Θα χρησιμοποιήσουμε την προφορική ιστορία καθώς και ληξιαρχικές πράξεις που είναι διαθέσιμες στο διαδίκτυο (<http://cities.ims.forth.gr/>) για να μάθουμε όσο το δυνατόν περισσότερες πληροφορίες για τους προγόνους σου.

**ΑΝΑΖΗΤΩΝΤΑΣ ΤΟΥΣ ΠΡΟΓΟΝΟΥΣ ΣΟΥ: ΧΡΗΣΙΜΟΠΟΙΩΝΤΑΣ ΤΙΣ ΑΠΟΓΡΑΦΕΣ**

Εάν γνωρίζετε ήδη το επίθετο του προγόνου σας, τότε ο ευκολότερος τρόπος να ξεκινήσετε την αναζήτησή σας είναι με το να εισάγεται το επίθετο στο πεδίο SURNAME. Έτσι, αν αναζητάτε κάποιον του οποίου το επίθετο είναι  GRYPARHS, εισάγοντας το επίθετο αυτό στο πεδίο SURNAME, το αποτέλεσμα της αναζήτησης θα παρουσιάσει μία λίστα με όλους τους πιθανούς υποψηφίους, κάποιους από τη Ερμούπολη αλλά και κάποιους από την Μύκονο.  Μερικά από τα αποτελέσματα αυτά περιέχουν το ίδιο ακριβώς επίθετο, ενώ άλλα είναι επίθετα τα οποία είναι παρόμοια με αυτό που αναζητήσατε αρχικά. Κοιτώντας τις υπόλοιπες  πληροφορίες που υπάρχουν για κάθε άτομο με αυτό το επίθετο και ανάλογα με το τι γνωρίζετε για το άτομο αυτό, μπορεί να είστε αρκετά σίγουροι ότι έχετε εντοπίσει το άτομο που αναζητούσατε.  Εάν, για παράδειγμα, αναζητούσατε τον PETRO, τότε υπάρχει μόνο μια εγγραφή με αυτό το όνομα στην Ερμούπολη.  Αν πατήσετε select  (επιλογή) στη δεξιά πλευρά της οθόνης σας στην εγγραφή της PETROS GRYPARHS, τότε θα έχετε πρόσβαση σε όλες τις διαθέσιμες πληροφορίες για αυτήν την εγγραφή. Έτσι μαθαίνουμε ότι το 1861 ήταν 52 ετών και κατοικούσε στην ενορία AGIOS NIKOLAOS της Ερμούπολης. Αν μετακινηθείτε στο κάτω μέρος της σελίδα, θα δείτε το Household (νοικοκυριό) στο οποίο ήταν μέλος, μαζί με τα υπόλοιπα μέλη του νοικοκυριού αυτού. Το νοικοκυριό είχε άλλα 4 μέλη, 2 με το όνομα GRYPARHS. Οι γιοι του Πέτρου, THEQDOROS και NIKOLAOS, ετών 15 και 13 αντίστοιχα είναι και οι δυο μαθητές (θα το δείτε αν κάνετε κλικ στο select, δίπλα στο κάθε όνομα). Όμως άλλοι δυο άνδρες είναι μέλη του νοικοκυριού: ο PANAGIQTHS KOYMOYZOPOYLOS ανιψιός του Πέτρου και ο LOUIS LEYKOPOYLOS θείος του. ΟΛΑ τα μέλη του νοικοκυριού έχουν γεννηθεί στη Μύκονο και κανένας τους δεν είναι δημότης Ερμούπολης. Είναι μάλλον περίεργο ότι δεν υπάρχει γυναίκα (σύζυγος, μητέρα η κόρη) στο νοικοκυριό αυτό. Αν κοιτάξουμε τις πληροφορίες για τον Πέτρο βλέπουμε ότι στο MARITAL STATUS (δηλαδή αν είναι έγγαμος, άγαμος η χήρος) λέει ότι είναι Μ(married) δηλαδή παντρεμένος. Αλλά που βρίσκεται η σύζυγος του; Αν κοιτάξουμε ξανά τα αποτελέσματα για το επίθετο GRYPARHS βλέπουμε ότι υπάρχει και άλλος ένας PETROS ο οποίος ζει στη Μύκονο. Εξετάζοντας την οικογένεια του βλέπουμε ότι ο Πέτρος είναι 48 ετών, η σύζυγος του είναι η Μαργέτα, έχουν 7 γιους και 2 υπηρέτριες. Δυο από τους γιους είναι οι THEQDOROS και NIKOLAOS που είναι μαθητές, ετών 15 και οι δυο.

**ΕΡΩΤΗΣΕΙΣ:** Τι νομίζετε; Πρόκειται για τον ίδιο PETRO, THEQDORO και NIKOLAO; Τι σας λέει αυτή η οικογένεια για την Ερμούπολη;

Αν κοιτάξουμε τους γάμους που έγιναν στην Ερμούπολη (<http://cities.ims.forth.gr/search_marriage.php?townid=4&l=2> ) και ψάξουμε τους γαμπρούς με επίθετο ΓΡΥΠΑΡΗΣ βλέπουμε ότι υπάρχουν 13 τέτοιοι γάμοι (μέχρι το 1925). Όμως κανείς από τους γάμους δεν αφορά τον THEQDORO και NIKOLAO, παιδιά του Πέτρου. Αν ψάξετε στους θανάτους (<http://cities.ims.forth.gr/search_death.php?l=2&townid=4>) και πάλι δεν υπάρχει κάποιο από τα δυο παιδιά του Πέτρου. Θα μπορούσε λοιπόν να συμπεράνει κανείς ότι και οι δυο έφυγαν από την Ερμούπολη (η ίσως δεν παντρευτήκαν ποτέ).

**Σωκράτης Ράλλης**

Γνωρίζουμε από ιστορικές πήγες ότι πολλοί με το επίθετο Ράλλης κατέφυγαν στη Σύρο μετά την καταστροφή της Χίου. Αν ψάξουμε λοιπόν πχ τον Σωκράτη Ράλλη στις πηγές μας βρίσκουμε τις παρακάτω πληροφορίες για αυτόν, καταφέρνοντας έτσι να κάνουμε μια ανασύσταση της ζωής του-την ζωή ενός Ερμουπολίτη του 19ου και 20ου αιώνα.

**Απογραφή 1861**: Πατέρας του ο Ι., ετών 32, έμπορος, δημότης Ερμούπολης, κατοικεί στην ενορία Αγίου Νικολάου, σύζυγος του είναι η Φανή 24 ετών, έχει δυο γιούς τον Ιωάννη και τον **Κωνσταντίνο** 4 και 3 ετών αντίστοιχα, η μητέρα του Πλουμού ζει μαζί τους, και έχουν 2 υπηρέτριες από Κύθνο και Πάρο.

**Απογραφή 1870:** Πατέρας του ο ΙΩΑΝΝΗΣ, ετών 45, έμπορος, δημότης Ερμούπολης, από Χίο, κατοικεί στην οδό Απόλλωνος σε ιδιόκτητο σπίτι, είναι εγγράμματος, Χριστιανός Ορθόδοξος, η σύζυγος του είναι η Φανή 40 ετών, έχει ένα γιο τον Ιωάννη 13 ετών και μια κόρη την Αικατερίνη 1 έτους, η μητέρα του Πλουμού ζει μαζί τους-είναι 65 ετών - γεννήθηκε στη Χίο - είναι χήρα – αγράμματη - Χριστιανή Ορθόδοξος, και έχουν 2 υπηρέτριες από Νάξο (διαφορετικές από τις δυο προηγούμενες).

Χρησιμοποιώντας την βάση δεδομένων <http://cities.ims.forth.gr/> μαθαίνουμε:

**Δημοτολόγιο Ερμούπολης:** Πατέρας του ο ΙΩ., ετών 22, έμπορος, άγαμος, από Χίο, έδωσε όρκο 22 Οκτωβρίου 1848.

**Εκλογικός κατάλογος 1889**: Πατέρας του ο ΙΩΑΝΝΗΣ, ετών 61, έμπορος, διαμένει στην Ερμούπολη.

**Εκλογικός κατάλογος 1889**: **Κωνσταντίνος** Ράλλης του Σωκράτη, **25 ετών**, έμπορος , διαμένει στην Ερμούπολη.

**Εκλογικός κατάλογος 1889**: Ιωάννης Ράλλης του Σωκράτη, 34 ετών, έμπορος , διαμένει στην Ερμούπολη.

**Εκλογικός κατάλογος 1914**: **Κωνσταντίνος** Ράλλης του Σωκράτη, 50 **ετών**, έμπορος , διαμένει στην Ερμούπολη.

**Εκλογικός κατάλογος 1914**: Ιωάννης Ράλλης του Σωκράτη, 59 ετών, έμπορος , διαμένει στην Ερμούπολη.

**Εκλογικός κατάλογος 1914**: Μιχαήλ Ράλλης του Σωκράτη, 41 ετών, έμπορος , διαμένει στην Ερμούπολη.

**Γάμοι:** Δεν υπάρχει Σωκράτης Ράλλης στους γάμους.

**Θάνατοι:** Δεν υπάρχει Σωκράτης Ράλλης (ούτε Πλουμού, Φανή) στους θανάτους.

Είναι σωστές οι ηλικίες;

Ποιος είναι ο Κωνσταντίνος;

Είναι φτωχιά η πλούσια η οικογένεια του Σωκράτη Ραλλη; Δικαιολογήστε την απάντηση σας.